als_Latn dik_Latn sag_Latn
Malala Yousafzai, vajza që u qëllua me armë nga talebanët, është shumë gjëra për shumë njerëz.
Për disa ajo është frymëzim, një aktiviste dinamike për të drejtat e njerëzve dhe një simbol në luftën kundër ekstremizmit. Për ca të tjerë është Jane, fëmija që punon për CIA-n.
Të paktën kështu thuhet në gazetën ‘Dawn Newspaper”, një gazetë pakistaneze, e shkruajtur në gjuhën angleze. Në gazetë u publikua një artikull satirizues ndaj Malalas.
E vërteta e hidhur pas Malalas është se ajo është një figurë polarizuese në vendin e lindjes, por jo prej veprimeve të saj. Pakistani ka një mosbesim të thekësuar ndaj Perëndimit dhe kjo pasqyrohet edhe në trajtimin që i bëhet 17-vjeçares. Të gjitha teoritë e mëposhtme janë të pavërteta, por rrënjët i kanë në dyshime reale.
Teoria: Malala nuk ka patur ndikim të mirë te vajzat e shkollës Swat.
Baza: Fatkeqësisht ka një të vërtetë në këtë pohim, pasi kujtimi i udhëheqjes së talebanëve është ende i fortë në luginën Swat, vendi ku Malala jeton. Edhe pse bashkëmoshataret e saj e mbështesin, ato nuk janë të prirura të shoqërohen me të, për sigurinë e tyre. “Jemi të lumtura për të në zemrat tona” thotë Quratulain Ali, një mike e Malala-s, për çmimin Nobel. “Por, nuk flasim shpesh për këtë gjë, pasi mund të jetë rrezik për ne.”
Teoria: Malala e ekzagjeron
Baza: “Si mundet një vajzë t’i mbijetojë një të shtëne në kokë?” pyeti një student nga Pakistani në një intervistë me New York Times. “Nuk ka kuptim”. Disa njerëz nëpër median sociale thonë se ajo e ka sajuar vetë historinë e qëllimit, në mënyrë që të marrë vizë nga shtetet perëndimore.
Të tjerë njerëz janë kundër Malala-s, pasi ajo nuk ka folur sa duhet për sulmet ajorore amerikane.
Teoria: Amerikanët ishin pas sulmit të saj/ është agjente e CIA-s.
Baza: Duke folur me median perëndimore, Malala po del kundër një culture që i inkurajon gratë t’i qëndrojnë larg vëmendjes. Mbi të gjitha, ajo po shkon kundër një culture që është dyshuese ndaj perëndimit dhe është guximtare, pasi e dinte se si do të reagonte komuniteti i saj.
Presidenti i një prej partive fetare të Pakistanit ka thënë: “Malalan e krijoi Amerika për të promovuar kulturën e lakuriqësisë dhe për t’i dhënë emër të keq Pakistanin kudo në botë”. Një anëtar i Asamblesë Kombëtare të Pakistanit e ka quajtur famën që Malala mori “një dramë” të orkestruar nga Amerika për të shpifur për talebanët.
E vërteta?
Që ajo, një vajzë e guximshme, vetëm 17-vjeçare i bëri (dhe po i bën) ballë një komuniteti të tërë, të cilët e mohojnë veprën e saj, në një kohë kur bota perëndimore e nderon me Nobel.
Burimi: The Wire
als_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn eng_Latn